༈ སེམས་དཔའ་བསོད་ནམས་རིན་ཆེན་ལ་བསྟོད་པ་ནི།
༄༅། །ན་མཿགུ་རཱ་ཝེ། མཐའ་ཡས་བསོད་ནམས་ཚོགས་ཀྱི་ཡིད་བཞིན་མཚོ། །རིན་
ཆེན་བྱང་ཆུབ་སེམས་ཀྱི་མཛོད་བཟུང་ནས།
དཔལ་ལྡན་སེམས་དཔའ་ཆེན་པོར་གསོལ་བ་འདེབས།
།མ་ལུས་འགྲོ་ལ་ཕན་བདེའི་དཔལ་སྩོལ་བ།
།རྒྱ་ཆེན་བསོད་ནམས་ཚོགས་ལས་
འཁྲུངས་པའི་སྐུ། །ཟབ་མོའི་ཆོས་ལ་ངེས་པ་རྙེད་པའི་གསུང་། །བསླབ་གསུམ་རིན་ཆེན་མང་
པོས་བལྟམས་པའི་ཐུགས། །བརྩེ་ཆེན་དགེ་བའི་བཤེས་ལ་གསོལ་བ་འདེབས། །སྐུ་ཡི་སྤྱོད་པ་
སེམས་ཅན་ཁོ་ནའི་དོན། །གསུང་གི་མཛད་པ་དམ་པའི་ཆོས་ཁོ་ན། །ཐུགས་ཀྱི་ཕྲིན་ལས་བྱང་
ཆུབ་སེམས་གཉིས་ལས། །གཞན་དུ་གཡེལ་བ་མེད་ལ་གསོལ་བ་འདེབས། །སྔོན་གྱི་བསྐལ་
པར་བྱང་ཆུབ་སེམས་གཉིས་འབྱོངས། །སྐུ་ཚེ་འདི་ལ་རིག་པའི་གནས་ལྔ་མཁྱེན། །བྱང་ཆུབ་
ཐུགས་དང་རིམ་གཉིས་རྣལ་འབྱོར་ལ། །ཉམས་ལེན་སྙིང་པོར་མཛད་ལ་གསོལ་བ་འདེབས། །
དག་སྣང་ཅན་ལ་སྤྱན་རས་གཟིགས་ཀྱི་སྐུ། །བར་མ་རྣམས་ལ་དགེ་བའི་བཤེས་ཀྱི་གསུང་། །
ཕལ་བ་རྣམས་ལའང་བརྩེ་བ་ཆེན་པོ་པར། །སྟོན་མཛད་བྲག་དཀར་བ་ལ་གསོལ་བ་འདེབས།
དེ་ལྟར་གསོལ་བ་བཏབ་པའི་བྱིན་རླབས་ཀྱིས། །འགྲོ་དྲུག་ཕ་མར་ཤེས་པའི་ལྷག་བསམ་དང་།
།བདག་དང་གཞན་དུ་བརྗེ་བའི་ཉམས་ལེན་དང་། །ཚེ་རབས་ཀུན་ཏུ་འབྲལ་བ་མེད་པར་ཤོག །
ནམ་ཡང་མི་དགེའི་བཤེས་དང་མི་འགྲོགས་ཤིང་། །དགེ་བའི་བཤེས་ཀྱིས་རྟག་ཏུ་རྗེས་བཟུང་
ནས། །བྱང་ཆུབ་སེམས་དང་དངོས་གྲུབ་རྣམ་གཉིས་ཀྱི། །དགའ་སྟོན་རྒྱུན་མི་འཆད་པའི་བཀྲ་
ཤིས་ཤོག །དེ་དཔོན་ཀུན་དགའ་རྒྱལ་པོ་སོགས། །སྐལ་བཟང་རྣམས་ཀྱི་ཁ་བཏོན་དུ། །བྱ་བའི་
རིམ་པར་གསོལ་བཏབ་པ། །མཆོག་ལྡན་ལེགས་པའི་བློ་ཡིས་སྦྱར།། ༎མངྒལཾ༎
།
213

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼མ༽
翠